b'\n_START_ARTICLE_\nC\xc3\xa9sar Ritz\n_START_PARAGRAPH_\nC\xc3\xa9sar Ritz (23. helmikuuta 1850, Niederwald, Valais, Sveitsi \xe2\x80\x93 24. lokakuuta 1918 K\xc3\xbcssnacht, Schwyzin kantoni, Sveitsi) oli Ritz-Carlton-hotelliketjun perustaja. Ensimm\xc3\xa4inen Ritz-hotelli oli H\xc3\xb4tel Ritz Parisin Pariisissa. Ritzi\xc3\xa4 pidet\xc3\xa4\xc3\xa4n kosmopoliittisten luksushotellien luojana.\n_START_SECTION_\nUra\n_START_PARAGRAPH_\nRitz ty\xc3\xb6skenteli Pariisissa vuoden 1867 maailmann\xc3\xa4yttelyn aikaan baarimikkona. My\xc3\xb6hemmin h\xc3\xa4n opiskeli kaupungissa alaa lis\xc3\xa4\xc3\xa4. Vuoden 1873 maailmann\xc3\xa4yttelyss\xc3\xa4 Wieniss\xc3\xa4 Ritz p\xc3\xa4\xc3\xa4si tarjoilemaan kuninkaallisille. Sittemmin h\xc3\xa4n toimi hotellinjohtajana Sveitsiss\xc3\xa4 Rigill\xc3\xa4 ja Luzernissa. Vuonna 1880 ty\xc3\xb6skenteli Monacossa, jossa h\xc3\xa4n tutustui kuuluun kokkiin Auguste Escoffieriin. _NEWLINE_Vuonna 1887 Ritz hankki ensimm\xc3\xa4isen hotellinsa Hotel De la Conversationin Baden-Badenissa. Seuraavina vuosina h\xc3\xa4n perusti nopeaan tahtiin useita hotelliyrityksi\xc3\xa4. Pariisin H\xc3\xb4tel Ritz Paris on perustettu vuonna 1898 ja Lontoon Carlton-hotelli vuonna 1899._NEWLINE_Ritzin aktiivinen ura p\xc3\xa4\xc3\xa4ttyi vakavaan masennukseen vuonna 1902.'